****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL DRAUDIMO PREKIAUTI ALKOHOLINIAIS GĖRIMAIS** **NURODYTU ATSTUMU**

2016 m. lapkričio 24 d. Nr. T2-269

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos alkoholio kontrolės įstatymo 18 straipsnio 3 dalies 1 punktu, siekdama apsaugoti visuomenės saugumą, viešąjį interesą ir (ar) viešąją tvarką, atsižvelgdama į gautus karinių ir sukarintų tarnybų, policijos, sveikatos priežiūros, ugdymo įstaigų ir maldos namų vadovybės rašytinius prašymus ir į Klaipėdos miesto savivaldybės administracijos direktoriaus 2016 m. gegužės 31 d. įsakymu Nr. AD1-1714 sudarytos darbo grupės 2016 m. rugsėjo 9 d. išvadą Nr. ADM-573 „Dėl draudimo prekiauti alkoholiniais gėrimais prie karinių ir sukarintų tarnybų, policijos, sveikatos priežiūros, ugdymo įstaigų ir maldos namų teritorijų atstumo nustatymo“, Klaipėdos miesto savivaldybės taryba nusprendžia:

1. Nustatyti, kad draudžiama prekiauti alkoholiniais gėrimais prie įstaigų, nurodytų priede, teritorijų arčiau kaip 50 metrų atstumu.

2. Nustatyti, kad draudžiama prekiauti alkoholiniais gėrimais prie Lietuvos kariuomenės krašto apsaugos savanorių pajėgų Žemaičių apygardos 3-iosios rinktinės filialo (kodas 191831030, adresas: H. Manto g. 45A, Klaipėda) teritorijos arčiau kaip 35 metrų atstumu.

|  |  |
| --- | --- |
| Savivaldybės meras | Vytautas Grubliauskas |